# Francesc Romeu i Torrents

Francesc Romeu i Torrents (Tiana, Maresme, 1959) és un periodista i capellà català.
Exerceix com a professor de Periodisme a la Facultat de Comunicació Blanquerna de la Universitat Ramon Llull. Habitualment, col·labora, com a expert en informació religiosa, a la revista “Foc Nou” (des de fa més de 25 anys) i a “El Ciervo” i a la revista Relats. També ha col·laborat als diaris “El Observador”, “Avui” i “El Periódico” i a les emissores de ràdio: “Catalunya Ràdio”, “Ràdio 4” i “Ràdio Estel”, entre altres mitjans.
Com a capellà catòlic, actualment és rector de la Parròquia de Santa Maria del Taulat i de Sant Bernat Calbó, al barri del Poblenou de Barcelona, des del 2009, del qual també n'és l'arxipreste. També ha estat consiliari diocesà del Moviment d'Universitaris i Estudiants Cristians (MUEC) i ara és consiliari del Moviment de Professionals Catòlics de Barcelona.
En diverses ocasions s'ha implicat activament en accions de solidaritat. Així, a finals de juliol de 2013, com a capellà de l'església Sant Bernat del Poblenou, va acollir a una cinquantena d'immigrats desallotjats de la nau del carrer Puigcerdà del Poblenou.

## Publicacions

* 2002 Creients i no creients. Francesc Romeu conversa amb Jordi Coca i Antoni Deig
* 2004 Va ser el coordinador de l'obra L'Església en crisi
* 2004 Va participar en el llibre L'Espanya d'Aznar. Dotze visions del projecte polític del PP
* 2005 Tertúlia de capellans : converses sobre el paper de l'Església, avui, amb Enric Canet i Jaume Reixach
* 2009 Què pensa Joan Carrera

## Referències

* ↑ BNE, Biblioteca Nacional de España. «Romeu, Francesc (1959-)». Catálogo de Autoridades. BNE. [Consulta: 23 octubre 2015].
* ↑ «Francesc Romeu: “Havíem d'acollir els immigrants sense sostre. El papa Francesc demana gestos”». Catalunya Religió.cat, 25-07-2013 [Consulta: 23 octubre 2015].
* 1 2 3 Ruiz i Trullols «Francesc Romeu: 'Hi ha la consciència que els desallotjats de les naus també són veïns del Poblenou'». VilaWeb, 10-08-2013 [Consulta: 23 octubre 2015].
* ↑ «Francesc Romeu Torrents». Blanquerna. Universitat ramon Llull, 2015 [Consulta: 23 octubre 2015].
* ↑ «Guia de l'Església». Arquebisbat de Barcelona, 25-04-2014, pàg. 19 [Consulta: 23 octubre 2015].
* ↑ Rourera, Mireia «Francesc Romeu, capellà: 'Al Poblenou considerem els immigrants com a veïns'». El Punt Avui, 21-09-2013 [Consulta: 23 octubre 2015].
* ↑ Romeu, Francesc; Coca, Jordi; Deig, Antoni. Creients i no creients. Francesc Romeu conversa amb Jordi Coca i Antoni Deig. Barcelona: Dèria, 2002. ISBN 84-95400-12-X.
* ↑ Romeu i Torrents, Francesc; ... [et al.]. L'Església en crisi. Barcelona: Angle, 2004. ISBN 84-9610-356-0.
* ↑ Àlvaro, Francesc-Marc ...[et al.]; Colominas i Ferran, Joaquim (coord.). L'Espanya d'Aznar : dotze visions del projecte polític del PP. Barcelona: Proa, 2004. ISBN 84-84377-16-4.
* ↑ Canet, Enric; Reixach, Jaume; Romeu, Francesc. Tertúlia de capellans : converses sobre el paper de l'Església, avui. Barcelona: Viena, 2005. ISBN 84-8330-360-4.
* ↑ Carrera Planas, Joan; Romeu i Torrents, Francesc. Qué pensa Joan Carrera. Barcelona: Dèria, 2009. ISBN 978-84-95400-56-7.

## Enllaços externs

* «Obra de Francesc Romeu i Torrents» a Dialnet.